Politiet har tirsdag morgen fundet flere dræbte personer i en lejlighed i Brønshøj i København

Ved du noget? Tip os på 1224@eb.dk eller SMS/MMS på 1224 (koster alm. takst)

Politiet blev tirsdag morgen mødt af et frygteligt syn i en lejlighed i Brønshøj.

Det oplyser Københavns Politi til Ekstra Bladet.

- Vi fik en anmeldelse om nogle husspektakler på Kobbelvænget i Brønshøj. Vi sendte en patrulje ud til stedet, der blev mødt af et frygteligt syn og flere dræbte personer i en lejlighed, siger vicepolitiinspektør og leder af efterforskningen Ove B. Larsen til Ekstra Bladet.

Ifølge politiet er det fortsat for tidligt at sige, hvad der er sket, ligesom de heller ikke ønsker at oplyse, hvor mange mennesker der er blevet fundet dræbt.

Artiklen fortsætter under billedet

Foto: Kenneth Meyer

Men Ove Larsen kan fortælle, at politiet har anholdt en person, der lige nu er i politiets varetægt og er sigtet for drab.

- Vi har frosset stedet helt ned og arbejder på at finde ud af, hvad der er sket. Der var en masse blod i lejligheden og tegn på kamp, men mere kan jeg ikke sige lige nu, siger Ove B. Larsen til Ekstra Bladet og tilføjer, at politiet ønsker heller ikke at fortælle noget om relationen mellem de dræbte og den anholde

Ekstra Bladets mand på stedet oplyser, at politiet har lukket området helt ned, ligesom der er flere ambulancer og lægefolk til stede.

- Jeg har ikke overblik over, hvor meget politi, der er herude, men der er rigtig mange politifolk og teknikere, der arbejder på stedet.

Kobbelvænget er et stort boligområde i den ydre del af Brønshøj.

Foto: Kennet Meyer

Ekstra Bladet følger sagen...

Ved du noget? Tip os på 1224@eb.dk eller SMS/MMS på 1224 (koster alm. takst)